Siebm Plogn vo da Endzeid

De Siebm Plogn vo da Endzeid (oda de „Schoin vom Zoan“) san a Thema in da Offnboarung vom Johannes im Neien Testament vo da Bibel. De Vision vo de siebm Plogn foigt af de Visiona vo de siebm Siegl und de siebm Posauna. De Plogn keman aus da siebtn Posaune aussa und san a Tei vom Jingstn Gericht.

 De siebm Plogn 
De siebm Plogn vo da Johannesapokalypse san:
schlimme Gschwia ba dena Leit, de wos s Zoachn vom Viech (= de Zoi "666") drogn
es Meawossa wead za Bluad und olle Mearesviecha steam 
de Fliss und Quejn wean za Bluad
de Sun wead hoassa und vasengd Menschn
es Reich vom Viech wead vafinstad
da Euphrat drickad aus
es gresste Eadbebm vo oin Zeidn zastead olle Insln und Beage; groussa Hogl prasslt af de Eadn nieda

 Hehepunkt 
Da Hehepunkt vo de siebm Plogn is de Wiedakumft vom Kristus, de wo zua letztn Schlochd z Harmageddon fiad.

 Exegetische Deitung 
De siebm Plogn vo da Endzeit hom Ehnlichkeidn mi de zehn Landplogn beim Auszug vo de Israeliten aus Egyptn im Oidn Testament.

Wearend si z. B. bei da 10. biblischen Plog de Israelitn voa de Auswiakunga schitzn hom kena, indems iare Haisln mitm Bluad vom Lamm markiad hom, guit in da Endzeid es Bluad vom Kristus ois  Eakennungsmeakmoi. A wesentlicha Untaschied is, dass de 10 Plogn nua fia a Land goitn hom und de 7 Plogn fia de ganze Wejd gejtn.

Da Zweck vo de 10 biblischn Plogn wor, de Israelien aus da egyptischn Knechtschofd weg z fian, de siebm Plogn vo da Endzeid soin es Goddesvoik befrein. Dazua ghean olle Menschn, de wo „die Gebote Gottes und den Glauben Jesu” (s. Ofenboarung 14, 12) foign.

 Literatua 
 Ekkehardt Müller: Der Erste und der Letzte. Studien zum Buch der Offenbarung, Peer Lang Verlag, Frankfurt 2011, ISBN 978-3-631-61132-6
 Franz Tóth: Der himmlische Kult. Wirklichkeitskonstruktion und Sinnbildung in der Johannesoffenbarung, Evangelische Verlagsanstalt, Leipzig 2006, ISBN 978-3-374-02427-8

Kategorie:Perikope des Neuen Testaments